తెలంగాణ మంత్రి కేటీఆర్ ప్రతిష్ఠాత్మక 'లీడర్ ఆఫ్ ది ఇయర్' పురస్కారానికి ఎంపికైన సంగతి తెలిసిందే. ఈ సందర్భంగా ఆయనకు ప్రముఖుల నుండి శుభాకాంక్షలు వెల్లువెత్తుతున్నాయి. టాలీవుడ్ సెలబ్రిటీలు కేటీఆర్పై ప్రత్యేక అభిమానాన్ని కనబరుస్తూ ట్వీట్స్ చేస్తున్నారు. టాలీవుడ్ యంగ్ హీరో విజయ్ దేవరకొండ ప్రత్యేకంగా అభినందనలు తెలిపారు. ట్విట్టర్లో ఆయన తెలిపిన శుభాకాంక్షలు ఇప్పుడు వైరల్ అవుతున్నాయి. మరో విశేషం ఏమిటంటే విజయ్ దేవరకొండ ఎలా అయితే విశేష్ తెలిపారో.. అదే విధంగా కేటీఆర్ కూడా రిప్లై ఇచ్చి నెటిజన్లను ఆకట్టుకున్నారు."రామన్నా, ‘లీడర్ ఆఫ్ ది ఇయర్’ అవార్డుకు ఎంపికైనందుకు శుభాకాంక్షలు. మీకు మంచి ఆరోగ్యాన్ని ప్రసాదించాలని భగవంతుడిని వేడుకుంటున్నా. ఇందులో నా స్వార్థం కూడా ఉంది. ఎందుకంటే సుదీర్ఘ కాలం మీరు మాకు అవసరం" అంటూ ట్వీట్ చేశారు విజయ్ దేవరకొండ. దీనికి సమాధానంగా కేటీఆర్.. "థ్యాంక్స్ అర్జున్ రెడ్డి... ఇప్పుడు మిమ్మల్ని ‘గారు’ అంటే బాగుండదేమో" అంటూ సరదాగా రిప్లై ఇచ్చారు. వీరి ట్విట్లపై నెటిజన్లు కూడా ఆసక్తికరంగా కామెంట్స్ పోస్ట్ చేస్తున్నారు.
telamgaana mantri ktr pratishtaatmaka 'leader af dhi ier' puraskaaraaniki empikaina sangati telisinde. ee sandarbhamgaa aayanaku pramukhula nundi subhaakaankshalu velluvettutunnaay. tollivood selabritylu ktrpi pratyeka abhimaanaanni kanabarustuu tweets chestunnaru. tollivood yang heero vijay devarakonda pratyekamgaa abhinandanalu telipaaru. twitterlo aayana telipina subhaakaankshalu ippudu vairal avutunnaayi. maro visesham emitante vijay devarakonda ela ayithe vishesh teliparo.. adhe vidhamgaa ktr kuudaa ripli ichi netijanlanu aakattukunnaaru."ramanna, ‘leader af dhi ier’ avaarduku empikainanduku subhaakaankshalu. meeku manchi aarogyaanni prasaadinchaalani bhagavantudini vedukuntunna. indulo naa swaartham kuudaa undi. endukante sudeergha kaalam meeru maaku avasaram" antuu tweet chesaru vijay devarakonda. deeniki samaadhaanamgaa ktr.. "thanks arjun reddi... ippudu mimmalni ‘gaaru’ ante bagundademo" antuu saradaagaa ripli icharu. veeri twitlapy netijanlu kuudaa aasaktikaramgaa comments post chestunnaru.